PREGLEDNICA PODANIH PRIPOMB ZA 

Pravila gasilske službe prostovoljnih gasilcev

	GASILSKA ZVEZA / PGD:
	DATUM:

	
	01.03.2016


	Št. poglavja, odstavek ali točka
	Predlog spremembe predlagane določbe
	Utemeljitev

	Točka: 2.1 Gasilec pripravnik
	Predlagamo da se prvi odstavek te točke smiselno dopolni in se glasi:  “Gasilec pripravnik je član prostovoljnega gasilskega društva, ko dopolni 16 let, ima opravljen tečaj za gasilca pripravnika in opravljen zdravstveni pregled najmanj po 3. členu Pravilnika o ugotavljanju zdravstvenih sposobnosti prostovoljnih gasilcev. “
	Točka popravljena slovnično in usklajena z nadaljnjo terminologijo, ki se uporablja v Pravilih, ter dodan pogoj, da se tudi za pripravnike uvede zdravniški pregled. Smiselno je, da že na začetku preverimo, kateri naši pripravniki so zdravstveno sposobni.

	Točka:  2.2 Operativni gasilec
	Doda naj se dodatna alineja: 

“ ( je polnoleten;”
	Z predlagano zadnjo alinejo je definirana le zgornja meja starosti. Spodnja, ki je definirana z Zakonom o gasilstvu, v tem primeru ni definirana.

	Točka: 2.2 Rezervni operativni član
	 V celoti podpiramo da se ukine rezervni operativni član.
	Se strinjamo da se ukine rezervni operativni član. Ker si ali pa nisi operativec. Vmesne variante ne more biti. 

	Točka: 2.3. Veteran
	Predlagamo da se črta ta stavek: 

“Operativni član, ki opravlja voljeno funkcijo in ima še manj kot dve leti do konca mandata, opravlja to funkcijo do konca mandata.”
	Starost 63 let za moške in 55 let za ženske je zgornja starost za operativnega gasilca in bi morala biti tudi za operativnega vodjo v PGD/GZ/GZS (poveljnik, namestnik poveljnika, podpoveljnik, pomočniki poveljnika, ....)

Menimo, da ni nobene potrebe, da bi nekdo opravljal operativno funkcijo potem, ko je izpolnil pogoje za veterana.

	Točka: 2.3 Veteran
	 V drugem odstavku naj se črta druga alineja (stavek):

 - manj zahtevne operativne naloge  

Besedilo naj se glasi:  

»Veteran lahko glede na svojo zdravstveno in fizično sposobnost opravlja naloge na organizacijskem, preventivnem, izobraževalnem in vzgojnem področju.”
	GZS v dopisu navaja, da popravlja napako, da veterani ne smejo na intervencije.  Kakšno napako? Manj zahtevne operativne naloge niso definirane! Ni omejena zgornja starost. Kolikšna je torej zgornja starostna meja za opravljanje operativnih nalog oz. za sodelovanje na intervencijah? 63 let za moške in 55 let za ženske (operativni gasilci in gasilke)!!. Je res takšno pomanjkanje kadra v dopoldanskem času? Problem se da rešiti tudi s spremembo plana aktiviranja gasilskih enot v dopoldanskem času na lokalni (občinski) ravni (sočasno aktiviranje dveh ali več gas.enot v dopoldanskem času).  Spoštujemo operativne gasilce, ki so dosegli starost 63 let in  postali veterani. Vendar enkrat je treba reči: "dovolj je bilo, prepuščam to delo in odgovornost mlajšim". Veterana ne moremo pošiljati na zdravstveni pregled, niti ga ne moremo zavarovati za primer poškdobe, smrti in invalidnosti za opravljanje operativnih nalog!  Veteran na intervenciji tvega poškodbo, društvo pa zasebne tožbe in pravdne postopke!

Spoštujemo veterane, in vemo da so lahko zelo dobri na organizacijskem, preventivnem in izobraževalno-vzgojnem področju: intervencije pa naj le prepustijo operativnim gasilcem (starost 18 - 63 let).  Problem se bo pojavljal (če bo sprejet ta člen) v PGD-jih ki jim vlada starejši operativni kader, ki se bo še zmeraj hotel pretirano vmešavati v intervencijsko delo.  Tudi v policiji in vojski so zgornje starostne meje tudi za rezerviste!  Zakaj imamo potem zgornje starostne meje za operativne gasilce. Stavek ne definira natančno the nalog, zato ob tako nedefiniranem pogoju je bolje, če tega pogoja potem tudi ni v Pravilih.



	 Točka: 3.2 Poveljstvo PGD


	Predlagamo da se napiše:

“Poveljstvo PGD sestavljajo:

· v PGD I. kategorije — poveljnik, namestnik poveljnika, vodje oddelkov in orodjar;

· v PGD  II. in III.kategorije - poveljnik, namestnik poveljnik, en podpoveljnik, pomočniki poveljnika in glavni strojnik,

· v PGD IV. in višjih kategorij — poveljnik, namestnik poveljnika, eden ali dva podpoveljnika, pomočniki poveljnika in glavni strojnik.”


	S predlogom je jasno definirano število podpoveljnikov v PGD. Smo mnenja da v enotah II. in III. kategorije popolnoma zadošča en podpoveljnik.

	Točka: 4.42 Gasilska strokovna usposobljenost

	Prvi odstavek naj se glasi: 

Za opravljanje gasilske službe morajo imeti gasilski pripravniki, operativni gasilci in gasilski vodje naslednjo temeljno strokovno usposobljenost:

( gasilec pripravnik: čin »gasilec pripravnik«, 

( operativni gasilec: čin »gasilec«, 

( vodja skupine: čin »višji gasilec«, 

( vodja oddelka oziroma desetar: čin »nižji gasilski častnik«, 

( vodja voda oziroma vodnik: čin »gasilski častnik«, 

( poveljnik, namestnik poveljnika in podpoveljnik PGD I. kategorije: čin »nižji gasilski častnik«, 

( poveljnik, namestnik poveljnika in podpoveljnik PGD II. in III. kategorije: čin »gasilski častnik« 

( poveljnik, namestnik poveljnika in podpoveljnik PGD IV. in višje kategorije: čin »višji gasilski častnik«, 

( poveljnik sektorja in namestnik poveljnika sektorja: čin »gasilski častnik«, 

( poveljnik občinskega gasilskega poveljstva, namestnik poveljnika občinskega poveljstva in podpoveljnik občinskega poveljstva: čin »višji gasilski častnik«, 

( poveljnik GZ, namestnik poveljnika GZ in podpoveljnik GZ: čin »višji gasilski častnik«, 

( poveljnik regije in namestnik poveljnika regije: čin »višji gasilski častnik«, 

( poveljnik GZS, namestnik poveljnika GZS in podpoveljnik GZS: čin »visoki gasilski častnik«.
	V prvem stavku se zagotavlja konsistentnost terminologije, termin gasilec ni jasen katere člane vključuje, zato so v predlogu naštete vse vrste članov. Iz prvega stavka je črtano tudi določilo o namestnikih, namreč po predlogu je zapis razumljen tako, da pogoji veljajo le za namestnike, torej za namestnike poveljnikov, nikjer pa na ta način ni definiranih pogojev za podpoveljnike. Zato je potem pri posameznih funkcijah dodan ekspliciten naziv gasilskega vodje in njegova strokovna usposobljenost. Za določene funkcije je predlagana tudi drugačna, strožja strokovna usposobljenost. Namreč smo mnenja, da je za opravljanje določenih vodstvenih funkcij, potrebna tudi ustrezna usposobljenost. Pri vodjih II. kategorije tudi črtana beseda praviloma. Naj bodo pravila jasna in nedvoumna. 

	Točka: 4.42 Gasilska strokovna usposobljenost

	Drugi odstavek naj se glasi: “Pomočnik poveljnika mora poleg temeljne strokovne usposobljenosti imeti opravljeno tudi ustrezno usposabljanje za naziv specialnosti. Pomočnik poveljnika mora imeti naslednjo temeljno strokovno usposobljenost: 

( pomočnik poveljnika PGD II. in III. kategorije: čin »višji gasilec«, 

( pomočnik poveljnika PGD IV. in višje kategorije: čin »nižji gasilski častnik«, 

( pomočnik poveljnika GZ: čin »gasilski častnik«, 

( pomočnik poveljnika GZS: čin »višji gasilski častnik«.
	Po predlogu ni eksplicitno definirana strokovna usposobljenost posameznega pomočnika poveljnika. Zato predlagamo, da se pogoji zapišejo eksplicitno. Za novo PGD je predlog od II. kategorije dalje, zato ker poveljnik PGD I. kategorije po predlogu nima pomočnikov. Na tem mestu bi bilo smiselno definirati tudi pogoje tudi za orodjarja in glavnega strojnika v PGD. Namreč po predlogu ti pogoji niso definirani nikjer.  Tretji odstavek točke 4.42 naj se črta.

	Točka: 4.43 Splošna izobrazba


	Predlagamo da se zapiše:  

"Za opravljanje funkcij poveljnika in namestnika PGD je potrebna V.stopnja izobrazbe, za podpoveljnika pa najmanj IV.stopnja splošne izobrazbe. V primeru, da poveljnik svoje delo opravlja poklicno, mora imeti najmanj VI. stopnjo splošne izobrazbe. 

Za opravljanje funkcije poveljnika sektorja in njegovega namestnika, ter za opravljanje funkcije poveljnika občinskega gasilskega poveljstva, njegovega namestnika in podpoveljnika občinskega gasilskega poveljstva je potrebna najmanj V. stopnja splošne izobrazbe. 

Za opravljanje funkcije poveljnika in drugih gasilskih vodij v poveljstvu GZ je potrebna najmanj V. stopnja splošne izobrazbe. V primeru, da gasilski vodja opravlja funkcijo poklicno, mora imeti najmanj VI. stopnjo splošne izobrazbe. 

Za opravljanje funkcije poveljnika regije in njegovega namestnika je potrebna najmanj VI. stopnja splošne izobrazbe. Za opravljanje funkcij gasilskih vodij v poveljstvu GZS je potrebna najmanj VI. stopnja splošne izobrazbe, za poveljnika in namestnika poveljnika GZS pa najmanj VII. stopnje splošne izobrazbe.
	Menimo da poveljnik in njegov namestnik morata biti tudi malce bolj splošno izobražena in vešča. 

Pri  podpoveljniku PGD dodan pogoj IV. stopnje. Smo mnenja, da se tudi z IV. stopnjo, seveda ob ustrezni zahtevani gasilski izobrazbi, da kvalitetno opravljati predvidene naloge. Za ostale nivoje za zapisano slovnično poenotenje (po predlogu n.pr. enkrat najmanj IV. stopnja izobrazbe, drugič n.pr. splošna izobrazba najmanj V. stopnje) in uskladitev z terminologijo v predhodnih pripombah. Poleg tega predlagamo, da se v končnem predlogu stopnje oziroma nazivi splošne izobrazbe uskladijo z veljavnimi stopnjami izobrazbe kot jih zaradi bolonjske reforme predpisuje Ministrstvo za izobraževanje, znanost in šport.

	Točka: 4.44 Volitve gasilskih vodij
	Prvi stavek prvega odstavka naj se glasi: 

“Poveljnika PGD ter namestnika  poveljnika izvoli najvišji organ društva na predlog operativnih članov v PGD po predhodnem soglasju občinskega gasilskega poveljnika. Soglasje se nanaša le na upoštevanje določil o splošni izobrazbi in gasilski strokovni usposobljenosti iz Pravil gasilske službe prostovoljnih gasilcev. Podpoveljnika in pomočnike poveljnika imenuje poveljnik PGD. Podpoveljnik in pomočniki poveljnika v PGD morajo izpolnjevati pogoje po Pravilih gasilske službe prostovoljnih gasilcev.”
	Menimo da je najvišji organ društva kompetenten da  imenuje poveljnika in njegovega namestnika. Ostale člane poveljstva si poveljnik imenuje sam. 

	Točka: 4.44 Volitve gasilskih vodij
	Zadnji odstavek naj se glasi:

 “Gasilski vodja višjega nivoja ne more biti hkrati poveljnik ali namestnik poveljnika nižjega nivoja, razen v primeru, ko eno od funkcij opravlja poklicno.”
	Namestnik poveljnika je ravno tako pomembna funkcija kot poveljnik, zato menimo, da tudi namestnik višjega nivoja ne more biti hkrati tudi vodja nižjega nivoja. In tudi obratno. Še posebej so tovrstni primeri lahko problematični v realnih situacijah. Na ta način se doseže tudi kvaliteta opravljanja funkcije.

	Točka: 4.45 Razrešitev gasilskih vodij
	Drugi odstavek naj se glasi: “Gasilske vodje razrešuje organ, ki jih je izvolil oziroma imenoval.”
	Uskladitev z točko 4.44. Po tej točki se vodje voli ali imenuje.

	Točka: 4.45 Razrešitev gasilskih vodij
	Tretji odstavek naj se glasi: 

“V kolikor kandidat za gasilskega vodjo ne izpolnjuje vseh razpisnih pogojev, jih mora pridobiti v treh letih od izvolitve.”
	Prehodna doba 3 (treh) let je sorazmerno kratka, v nekaterih primerih v predlaganem roku 2 (dveh) let tudi ni organiziranega ustreznega tečaja za pridobitev ustreznega čina ali možnost pridobiti ustrezno splošno (civilno) izobrazbo.

	Točka: 5.5 Pogoji za opravljanje strokovnega izobraževanja in usposabljanja
	Predlagamo da se napiše enoten pogoj za udeležbo na tečaj za gasilca pripravnika: 

»- k tečaju za gasilca pripravnika, lahko pristopi kandidat, ko dopolni 16 let.« 

In da se ne preskakuje preko mladinskih programov. 
	Zakaj bi spet nekaj preskakovali in to že v osnovi. Tečaj za pripravnika bi naj trajal maksimalno 20 šolskih ur (npr.: 10 ur teorija in 10 ur prakse). Tukaj se bi pripravnik seznanil z osnovami gasilstva in bi tako pridobil dobre temelje za tečaj za operativnega gasilca.  Ocenjevanja ne bi bilo pri predmetih, ampak bi se preverjalo samo prisotnost. V veliko PGD-jih sploh ne izvajajo tečajev za pionirja in mladinca.  Tečaj za pripravnika bi morala izvajati, nadzirati in strokovno izvesti GZ. Tu je zgodba enaka kot do zdaj z osnovnimi tečaji za gasilca:  - velliko vpisanih v Vulkanu s strani PGD, v praksi in realnosti skoraj nič izvedenih, samo da je bil izpolnjen administrativni pogoj za udeležbo na nadaljevalnem tečaju za gasilca. 



	Točka:  5.5 Pogoji za opravljanje strokovnega izobraževanja in usposabljanja
	Predlagamo da se napiše:

»k tečaju za operativnega gasilca lahko pristopi kandidat, ko dopolni 17 let in ima opravljen tečaj za gasilca pripravnika; »


	Polnoletnost (dopolnjena starost 18 let) je tudi pogoj za operativnega gasilca. Pripravnik ko dopolni starost 17 let lahko nadaljuje z izobraževanjem in do dopolnjene starosti 18 let opravi tečaj za operativnega gasilca in tako pridobi čin »gasilec« takoj ko postane polnoleten. 

	Točka: 5.5 Pogoji za opravljanje strokovnega izobraževanja in usposabljanja
	Predlagamo da se popravi peta alineja drugega odstavka in da se  glasi: 
»k tečaju za gasilskega častnika lahko pristopi kandidat, ki ima: 

- najmanj 2 leti aktivnega staža od izpita za nižjega gasilskega častnika in splošno izobrazbo najmanj V. stopnje; 

- najmanj 5 (pet) let od izpita za nižjega gasilskega častnika in IV. stopnja splošne izobrazbe.”
	5 let je za NGČ-je z IV.stopnjo dovolj dolga doba za čakanje na tečaj za gasilskega častnika. Če bo obveljalo 10 let kot je predlog GZS, smo mnenja da je to absolutno predolga doba in bo veliko NGČ-jev že minilo da bi naredili premik naprej. PGD-ji pa bodo prikrajšani za bodoče gasilske častnike in poveljnike. 

	Točka:  5.6.5 Tehnično reševanje


	Stavek naj se glasi:

· »k tečaju za tehničnega reševalca lahko pristopi kandidat, ki ima čin »gasilec««. 


	Opravljen tečaj za operativnega gasilca in čin »gasilec« bi morala zadostovati za udeležbo na tem tečaju. 

	Točka: 5.6.10 Poučevanje
	Prva alineja prvega odstavka naj se popravi (inštruktor) in se naj glasi: 
· »k tečaju za inštruktorja lahko pristopi kandidat, ki ima čin gasilski častnik in splošno izobrazbo najmanj IV. stopnje;« 


	Inštruktor mora biti zelo izkušena oseba po gasilski plati in tudi izobražena po gasilski plati, manj pomembno pa po splošni izobrazbi. 

	Točka: 5.6.10 Poučevanje
	Druga alineja prvega odstavka naj se popravi (predavatelj) in naj se glasi: 
· »k tečaju za predavatelja lahko pristopi kandidat, ki ima čin gasilskega častnika in najmanj V. stopnjo splošne izobrazbe.« 


	Za predavatelja je pomembno da zna stvari teoretično predstavit in argumentirat. Če bi res radi, da bomo na vseh nivojih tečajev (od tečaja za pripravnika in do tečaja za višjega gas.častnika) imeli predavatelje z opravljeno in zahtevano specialnostjo: "predavatelj";  bomo morali spustiti pogoje (iz VGČ na GČ s V.stopnjo izobrazbe). GZS pa bi nato morala  razpisati več tečajev za specialnost "predavatelj" v jesenskem delu leta 2016 in tako naprej. 



	5.7 Organizacija izobraževanja in usposabljanja
	Predlagamo da se popravi prva alineja prvega odstavka in da se zapiše oz. glasi:

»Organizatorji posameznih oblik strokovnega izobraževanja in usposabljanja so:

GZ

tečaj za gasilca pripravnika; »

	Predlagamo da izvedbo tečaja za pripravnika zaradi strokovnosti, nadzora, kakovosti izvedbe ter same logistične zagotovitve, prevzame GZ. Tu je zgodba enaka kot do zdaj z osnovnimi tečaji za gasilca:  - velliko vpisanih v Vulkanu s strain PGD, v praksi in realnosti skoraj nič izvedenih, samo da je bil izpolnjen administrativni pogoj za udeležbo na nadaljevalnem tečaju za gasilca. Tečaj za pripravnika bi naj trajal maksimalno 20 pedagoških ur (npr.: 10 ur teorija in 10 ur prakse). Tukaj  bi pripravnika seznanili z osnovami gasilstva in bi tako pridobil dobre temelje za tečaj za operativnega gasilca.  Ocenjevanja ne bi bilo pri predmetih, ampak bi se preverjalo samo prisotnost. 

	
	
	

	
	
	


